SA se Motor van die Jaar is… | Maroela Media
Die Jaguar I-PACE EV400 AWD SE is as Suid-Afrika se Motor van die Jaar vir 2020 aangewys.
Tydens 'n regstreekse uitsending op verskeie sosialemediaportale het die I-PACE 13 ander mededingers uitgestof om met die louere van AutoTrader se Motor van die Jaar vir 2020 weg te ry. Die Mercedes-Benz GLE400d 4Matic moes met die tweede plek tevrede wees en die Toyota GR Supra was derde.
Die 14 finaliste wat vroeër aangewys is, is deur 'n uitdagende tweedaagse toetsronde gesit by die Zwartkops-renbaan. 'n Paneel van 25 van die Suid-Afrikaanse Gilde vir Motorjoernaliste se lede het elke faset van die voertuie met 'n fynkam deurgegaan en geëvalueer.
Die 14 finaliste is gekies deur lede van die SAGMJ uit 'n moontlike 48 voertuie wat in die jaar vrygestel is.
Ontspanning: Volkswagen T-Cross
Luukse sportnuts: Mercedes-Benz GLE
Stad: Hyundai Atos
Gesin: Toyota Corolla Hatch
Die Toyota Corolla Hatch. Foto: Verskaf
Luukse motor: Jaguar I-PACE
Sport: Toyota GR Supra
Leefstyl: Ford Ranger Raptor
2019 Mercedes-Benz A-klas
2010 VW Golf VI 1.4 TSI Comfortline
Die suksesvolste handelsmerk in die kompetisie se geskiedenis is BMW met ses wenners, dan Opel en Porsche met vier en twee handelsmerke uit een groep in derde plek, elkeen met drie – VW en Audi.